b'\n_START_ARTICLE_\nOperaci\xc3\xb3 Washtub\n_START_PARAGRAPH_\nL\'Operaci\xc3\xb3 Washtub fou una operaci\xc3\xb3 secreta realitzada per la CIA amb l\'objectiu de plantar armes sovi\xc3\xa8tiques suposadament capturades al pa\xc3\xads de Nicaragua per a demostrar suposats tractes de Guatemala amb Moscou. Fou part de l\'esfor\xc3\xa7 per a enderrocar al president de Guatemala Jacobo \xc3\x81rbenz Guzm\xc3\xa1n l\'any 1954._NEWLINE_El 19 de febrer de l\'any 1954, la CIA plant\xc3\xa0 un gran nombre d\'armes sovi\xc3\xa8tiques a la costa de Nicaragua, que resultarien posteriorment "descobertes" per pescadors a sou del dictador recolzat pels Estats Units, el president Anastasio Somoza Garc\xc3\xada. El 7 de maig de l\'any 1954, el president Somoza afirm\xc3\xa0 a diversos reporters que un submar\xc3\xad sovi\xc3\xa8tic havia sigut fotografiat (sense marques). La hist\xc3\xb2ria involucrava aparentment als esquadrons d\'assassinats de Guatemala (instru\xc3\xafts per la m\xc3\xa0fia). La premsa i el p\xc3\xbablic en general es varen mostrar esc\xc3\xa8ptics i els fets no varen tenir molta repercussi\xc3\xb3.'